Johan Sørensen

Johan Sørensen (født 21. november 1830 i Drøbak, død 1. oktober 1918 i Sør-Fron) var en norsk forretningsmann (klippfisk og trelast) og forlagsmann.

Han flyttet med fyrbøterfaren fra Drøbak til Lindesnes, til Kvitholmen fyr på Nordvestlandet, før han i 1847 fikk jobb i Kristiansund hos Søren Knudtzon der han lærte seg om klippfisk.  Ti år senere etablerte han handelsforretning i Santander på nordkysten av Spania, der broren Niels Georg Sørensen (1833–1917) allerede var etablert i samme bransje, import av trelast og klippfisk fra Norge. Han startet  filial i Bilbao fra 1862, der han også fikk etablert både høvleri og snekkeri. Sammen med Julius Jakhelln (1832–1919) grunnla han trelasthandler Sørensen & Jakhelln i Bilbao.   Ikke uventet ble Sørensen dansk-norsk konsul i Bilbao i 1871.Dette ifølge den anerkjente kulturhistoriker og leksikonforfatter Egil Tveterås (født 1925) sin utdypende artikkel om Johan Sørensen i Store norske leksikon Dårlige tider i Spania rundt 1870 gjorde at både Jakhelln og Sørensen returnerte til gamlelandet og fra 1885 ble aktiviteten drevet gjennom  aksjeselskapet La Compañia de Maderas på Høvik.

Sørensen etablerte også forretninger i Stockholm (der broren Niels hadde etablert seg) og London. Fra 1874 drev de tre brødrene Säfveåns AB ved Göteborg, et sagverk i damp. Samme året (1874) flyttet han til Høvik ved Bærum der han fikk bygget eiendommen Fagerstrand, en villa i sveitserstil tegnet av den tyskfødte arkitekt Wilhelm von Hanno (1826–1882).Dette er av mindre relevans til artikkelen, men ifølge en webartikkel om Sarbuvollveien ble eiendommen Fagerheim utparsellert til boligbebyggelse i 1933. Artikkelen er utgitt av den lokale Asker og Bærums Budstikke, sist endret den 7. januar 2011 og antas å gi korrekt informasjon.

På 1880-tallet investerte han i bokhandler og forlag Husebye & Co., startet av Olaf Huseby (1856–1942) og Olaf Norli (1861–1959). Fra 1887 konsentrerte han utgivelsene i et eget forlag, De Tusen Hjems Forlag og utga godt over hundre oppbyggelige bøker av kjente forfattere fra inn- og utland, til en lav pris. Han ble således den første forlegger av billigbøker for massene i Norge.At han var den første forlegger av billigbøker i Norge er påpekt i   Den første bok i bokserien var Bjørnstjerne Bjørnson's fortelling Støv.  Utover å utgi liberale norske forfattere, tilkom utlendinger som  Charles Darwin, Thomas Huxley, Herbert Spencer, Thomas Carlyle, Charles Dickens, Émile Zola og Alphonse Daudet. I løpet av syv år solgte han 600 000 enkeltbøker, på tross av at lavprispreget avholdt bibliotekene fra å anskaffe bøkene.

På grunn av sin livslange astma startet han to sanatorium i Sør-Fron oppi Gudbrandsdalen, der han i 1880 på stedet Gålå hadde merket luftens gode virkning på seg selv. Det var Tofte Høylids-sanatorium (der han selv døde i 1918) og Lauvaasen Høifjelds-sanatorium. Før dette hadde han bygget seg jakthytten «Veidarvon» på Tofteseter, og ervervet seg større mengder skog og annet land.Carl Henrik Grøndahl, Høvdingen - Historia om Johan Sørensen, 13. april 2013. Dette er en lengre utredning om Sørensens virke i Gudbrandsdalen, basert på en artikkel fra 2005 i Fronsbygdin utgitt av Fron Historielag, men av usikker referansemessig kvalitet, og bør derfor tas med en klype salt. Tofte Uppigard kjøpte han i 1895, og fire år senere Flåtå Nordre og Søre, såvel som  Borolia.Ifølge Siri Granum ved Opplandsarkivet, avdeling Maihaugen, når det gjelder Turisme i Gudbrandsdalen  av oktober 2006, ble Lauvåsen og skogene solgt i 1928, mens Tofte-sanatoriet brant i 1940.  Jakthytten ble i 1931 overtatt av Annie Balchen, som var Sørensesn datterdatter. Hytten og de tilliggende Skjærvangen og Utistugu Skjærvangen forble turistmål til ut på 1970-tallet.

Johan var sønn av kjøpmann, skipskaptein og fyrforvalter Abraham Georg Sørensen (født 1794) og Anne Elisabeth (Nancy) Samuelson (født 1801). Johan reiste jo meget og giftet seg i 1868  i Tyskland med Anna Henriette Dick (1843–1921), datter av vognfabrikant og borgermester Johann Heinrich Dick (1802–1881), som var borgermester i Offenbach am Main.Kona til Johan, ho Anna Henriette Dick var fra Offenbach og hadde samme foreldre som eiendoms-spekulanten Charles (James Adolphe) Dick (født 1835), som i 1884 kjøpte Fornebo hovedgård fra  baron Christian Wedel Jarlsberg, og utparsellerte til mindre, dog fremdeles store (minst fire mål) eiendommer  der Oslos rikfolk bygde fine boliger

 Referanser 

Kategori:Norske forretningsfolk
Kategori:Norske forleggere
Kategori:Personer fra Kristiansund kommune
Kategori:Personer fra Oslo
Kategori:Personer fra Frogn kommune